Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9079

2. Megjegyzés. - A gravitáció függvényű magasságokat (elevation) orthometric magasságoknak is nevezik, míg az ellipszoid feletti pontok távolságát ellipszoidikus magasságoknak mondják. 2.18.2.2 Az egyedileg felmért földi helyzetpontok MSL-hez viszonyított szintmagasságának (elevation) közzétételén felül, közzé kell tenni az e pontokhoz tartozó (WGS-84 ellipszoidhoz viszonyított) geoid egyenetlenséget is, az adott térképre előírtak szerint. Megjegyzés. - Repülőterek/helikopter repülőterek kijelölt helyzetpontjainál a szintmagasság (elevation) és a geoid egyenetlenség meghatározását és jelentését (a terepmunka pontosságát és az adat integritását) szabályozó előírások a 14. Annex I. és II. Kötetének 2. Fejezetében, valamint az 5. és az 1. Függelék 2. Táblázatában szerepelnek a sorrendnek megfelelően. 2.18.2.3 A szintmagasságok és a geoid egyenetlenség felbontása az adott térképre előírtnak megfelelő és a 6. Függelék 2. Táblázatával egyező legyen. 2.18.3 Időpont vonatkoztatási rendszer 2.18.3.1 Időpont vonatkoztatási rendszerként a Gergely naptárt és a koordinált világ időt (UTC) kell alkalmazni. 2.18.3.2 Ha térképezéshez eltérő időpont viszonyítási rendszert alkalmaznak, akkor e tényt a Légiforgalmi Tájékoztató Kiadvány (AIP) GEN 2.1.2 pontjában jelezni kötelező.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes